Fra søndag aften og en måned frem vil der være vejarbejde på motorvej E45 omkring Svenstrup. Det sker, fordi Vejdirektoratet skal i gang med at lægge ny asfalt på strækningen. Arbejdet udføres i aften- og nattetimerne fra klokken 18.00 til klokken 06.00 om morgenen for at mindske generne for bilisterne på motorvejen. Forbedringen af motorvejsstrækningen ved Svenstrup sker, efter at Vejdirektoratet også er gået i gang med at skifte asfalten på motorvej E39 på strækningen mellem Bouet og Brønderslev S tidligere i august. Arbejdet er inddelt i tre etaper. • Første etape foregår i nordgående spor mellem afkørsel 29 Svenstrup og udfletningen til Egnsplanvej. • Anden etape foregår i sydgående spor på cirka to kilometer ved Rasteplads Dall. • Tredje etape foregår i sydgående spor mellem afkørsel 29 Svenstrup og afkørsel 31 Støvring Syd. Rasteplads Limfjorden vil være spærret for til- og frakørsel om natten under første etape og tilsvarende for Rasteplads Dall under anden etape. I dagtimerne er rastepladserne åbent i fuldt omfang.

Opsummering:
Fra søndag 30. august går Vejdirektoratet i gang med at lægge ny asfalt på motorvej E45 ved Svenstrup. Tidligere i august gik Vejdirektoratet også i gang på strækningen mellem Bouet og Brønderslev S på motorvej E39.